Дагва-Очирын Элбэгсайхан

Дагва-Очирын Элбэгсайхан (Булган аймгийн Хангал суманд 1939 онд төрж, 2004 онд нас барсан) - Монгол Улсын Соёлын тэргүүний ажилтан, кино жүжигчин бөгөөд киноны дуу оруулагч, найруулагч.

 Намтар 
Кино үйлдвэрийн дууны тасагт техникч хийгээд жил гаруй ажиллаж байтал 1959 онд Монгол Улсын Багшийн их сургуульд Кино драмын анги нээхээр болж, 100 гаруй хүүхэд шалгуулснаас тэрээр зургаад орж тэнцэн тус сургуулийн Кино драмын ангийн анхны оюутнуудын нэг болсон байна. 

1959-1963 онд УБДС-ийн кино, драмын ангийг Б.Жамсран найруулагч төгсөх курсийн оюутан байхад нь “Аман хуур” киноны Төмөрийн дүрд тоглох санал тавихад уухайн тас зөвшөөрч, уг бүтээлээрээ дипломоо онц дүнтэй хамгаалсан гэнэ. 

Д.Элбэгсайхан Монголкино үйлдвэрт орчуулгын киноны жүжигчнээр ажиллаад удаагүй байхдаа ЗХУ-ын “Илд бамбай” гэж 4 анги том киноны гол дүрийн дууг оруулсан нь түүнд хамгийн том сургууль болсон юм. Д.Элбэгсайхан орчуулгын 590 гаруй кинонд дуу оруулж, мөн Монголын уран сайхны кинонд дуу оруулах тоглолтыг дагнан хийж байсны дээр уран сайхны олон кинонд дүр бүтээж үзэгч олны талархлыг хүлээжээ. 1993-2004 он хүртэл МҮОНТ-ын орчуулгын киноны дуу оруулагч жүжигчнээр ажиллаж олон зуун кинонд дуу оруулсан байна. 

 Тоглосон кинонууд 

 Аман хуур– Төмөр, 1963 он
 Гэмшил зэмлэл – Батболд, 1965 онп
 Нийслэл хүү – 1968 он
 Өглөө – 1968 он
 Анхны алхам - адуучин, 1970 он
 Хүргэн хүү –  туслах дүр 1970 он
 Хайрхан өндөр хаа байна – Төмөр, 1978 он
 Газрын жигүүр – Дондов 1978 он
 Эхлэл – Алиасүрэн, 1980 он
 Тэмцлийн оч – 1982 он
 Санаж яваарай – Хүрлээ 1984 он
 Ирж яваа цаг – 1986 он
 Мандухай цэцэн хатан – түшмэл 1988 он
 Хачин хүн – 1989 он
 Хааны сүүлчийн хатан – Балжинням 2000 он

Ангилал:Монголын жүжигчин
Ангилал:Монголын киноны дуу оруулагч
Ангилал:Хангалын хүн
Ангилал:Монголчууд
Ангилал:1939 онд төрсөн
Ангилал:2004 онд өнгөрсөн